कहते थे- आप स्टारकिड हैं तो आपको तो बहुत आसानी से चीजें मिल जाती होंगी
Mithun Chakraborty Son Namashi Chakraborty Speaks Up on Being a Star Kid in Bollywood; Exclusive Interview With Dainik Bhaskar (दैनिक भास्कर) मैं तो इस इंडस्ट्री से बचपन से ही वाकिफ हूँ, पूरा खानदान फिल्म इंडस्ट्री से जुड़ा हुआ हैं।
मिथुन चक्रवर्ती के छोटे बेटे नमाशी चक्रवर्ती ने हाल ही में फिल्म 'बैड बॉय' से अपना बॉलीवुड डेब्यू किया। अभिनेता की माने तो स्टार किड होना आसान बिल्कुल नहीं। हाल ही में दैनिक भास्कर से खास बातचीत के दौरान, नमाशी ने खुलासा किया की बचपन में उन्हें स्कूल में बुली किया जाता था।
उन्हें सौभाग्य होने का ताना मारा जाता था। बातचीत के दौरान, उन्होंने अपनी डेब्यू फिल्म, प्रोफेशनल लाइफ से जुड़ी कुछ और बातें भी शेयर की। पेश हैं बातचीत के कुछ प्रमुख अंश:
मैंने 5 मिनट के अंदर ही फिल्म के लिए हामी भर दी थी:
फिल्म का पूरा श्रेय में राजजी (राजकुमार संतोषी) को ही दूंगा, उन्हें मेरी शक्ल 'बैड बॉय' की तरह लगी (हंसते हुए) हालांकि इस फिल्म की कहानी बहुत ही रोमांटिक और सिंपल है जो आप अपने पूरे परिवार के साथ देख सकते हैं। जैसे ही हमारे प्रोड्यूसर ने मुझे इस फिल्म के लिए कॉल किया, मैंने तुरंत हामी भर दी। मुझे याद हैं उन्होंने मुझसे कहा की 'नमाशी एक फिल्म है और डायरेक्टर हैं, आ जाओ मिलने'।
मैं चला गया उनसे मिलने और वहा गया तो देखा की राजजी बैठे हुए थे, उनसे मिला, बातचीत हुई और 5 मिनट के अंदर ही राजजी ने कहा की 'हां, आप मेरे हीरो हो।' उस वक्त मैंने उनकी सिर्फ बात सुनी, बिना किरदार जाने या कहानी जाने, हामी भर दी। 
बहुत ही फिल्मी बचपन रहा हैं 
मैं तो इस इंडस्ट्री से बचपन से ही वाकिफ हूँ, पूरा खानदान फिल्म इंडस्ट्री से जुड़ा हुआ हैं। मैं तो हमेशा से ही सुपरस्टार्स के आसपास रहा करता था। हम ऊटी में रहते थे, जहां पापा के होटल में शाहरुख खान, सलमान खान, आमिर खान, अक्षय कुमार, अजय देवगन सब आते थे। करण जौहर की पहली फिल्म 'कुछ कुछ होता हैं' भी उटी में शूट हुई थी, वे भी हमारे होटल में रहते थे। बहुत ही फिल्मी बचपन रहा है। मैं तो सुपरस्टार बनने के लिए ही पैदा हुआ हूं।
हालांकि, जब एक्टर बनने का फैसला लिया तो चीजें बदल जाती हैं। अपनी खुद की पहचान बनाना आसान नहीं। आप चाहे इस इंडस्ट्री से जुड़े क्यों ना हो, हालांकि इसमें अपना नाम बनाना बिल्कुल आसान नहीं। मुझे जीरो से शुरुआत करना पड़ा।
एक्टिंग के अलावा मैंने कभी कोई और प्रोफेशन के बारे में सोचा ही नहीं
मेरे परिवार वाले, मेरे बोलने से पहले ही समझ गए थे की ये एक्टर ही बनेगा क्योंकि मैं फिल्मों से ऑब्सेस्सेड हूं। मुझे सिर्फ हिंदी फिल्मों से ही नहीं बल्कि पूरी दुनिया की सिनेमा में रुचि रखता हूं। हां, मैंने बतौर लेखक भी अपने 9 साल दिए हैं। लेकिन एक्टिंग के अलावा मैंने कभी कुछ सोचा ही नहीं।
शूटिंग के पहले दिन पापा ने सेट पर सरप्राइस दिया था
फिल्म की शूटिंग के पहले दिन उत्साहित तो था ही लेकिन नर्वसनेस भी थी क्योंकि राजजी सेट पर थे। उनके उम्मीदों पर खरे उतरना बहुत चुनौतीपूर्ण था। जाहिर है वो पहले दिन अपना परफैक्ट शॉट चाहेंगे। हमें डांट भी खूब पड़ी थी। हालांकि उस दिन की सबसे अच्छी बात थी पापा का मुझे सेट पर सरप्राइस देना। मैं अपने डायलॉग को समझने की कोशिश कर रहा था और देखा की कोई जाना पहचाना व्यक्ति टोपी पहनकर खड़े हैं।
पापा का यूं सेट पर आना, इससे बड़ी बात क्या हो सकती हैं। बचपन में स्कूल में बच्चे मुझे बुली किया करते थे। मुझसे बहुत से लोग पूंछते है की आप स्टार किड हैं तो आपको तो बहुत आसानी से चीजें मिल जाती होंगी। लेकिन हकीकत तो इससे बिल्कुल अलग हैं। मुझे लगता हैं की हम स्टार किड को बचपन से आलोचना झेलनी पड़ती हैं। जब मैं स्कूल में भी जाता था तब लोग सोचते थे की ये स्टार किड हैं तो उसे हर चीज आसानी से मिलेंगी। बहुत बच्चे मुझे बुली करते थे। लोग मुझे लकी, blessed बोलते रहते थे। मुझे सौभाग्य होने का ताना मारा जाता था।
स्कूल में जब भी कहता की मुझे एक्टर बनना हैं, तो जवाब मिलता की तू और कर भी क्या सकता है? और अब जब मेरी फिल्म लॉन्च हो गई है तो जाहिर है वही सब कहेंगे की हां इसे तो ये आसानी से मिल गया होगा। वो लोग मेरा प्रेशर, स्ट्रगल बिल्कुल नहीं समझेंगे। अब हमें इन आलोचनाओं के साथ जीने की आदत डालनी होंगी।
मैंने कई ऑडिशन दिए बिना किसी सिफारिश के
कोविड के वक्त हमने इस फिल्म की शूटिंग की। हमने बहुत धैर्य रखा। हमारे लिए, कोविड से बाहर निकलकर इस मुकाम तक पहुंचे की स्ट्रगल तो अलग ही थी। इससे पहले मैंने कई ऑडिशन दिए बिना सिफारिश या अपना सरनेम (चक्रवर्ती) जोड़े। मैं आम लड़का बनकर जाता और तब मुझे एहसास हुआ की यदि नमाशी से चक्रवर्ती हटा दूं तो मैं कितना आम आदमी बन सकता हूं। मेरी पहली फिल्म भी मुझे मेरे मेरिट पर मिली हैं।
पापा की 'प्रेम प्रतिज्ञा' कई बार देखी
यूं तो मैं रीमेक के लिए तुरंत हां ना कहूं हालांकि पापा की एक फिल्म थी 'प्रेम प्रतिज्ञा' जिसमें उनके अपोजिट माधुरी दीक्षित थी, वो मैंने कई बार देखी हैं। मुझे लगता हैं की आज के दौर में भी वह फिल्म कंटेम्पररी मानी जा सकती हैं। मौका मिला तो इसका हिस्सा बनूंगा।